### Zmluva o poskytovaní služieb

 uzatvorená podľa ustanovenia § 269 ods. 2 zákona č. 513/1991 Zb. Obchodný zákonník

 (ďalej len „zmluva“)

**Zmluvné strany:**

**Objednávateľ: Fakultná nemocnica Trenčín**

sídlo: Legionárska 28, 911 71 Trenčín

IČO: 00 610 470

DIČ: 2021254631

IČ DPH: SK2021254631

registrácia: v Registri a identifikátore právnických osôb, podnikateľov a orgánov verejnej moci vedenom Štatistickým úradom SR pod reg. č. 11902/2020

zriadená: Zriaďovacia listina vydaná MZ SR č. 1970/1991-A/VIII-1 zo dňa 14.06.1991

v zastúpení: Ing. Tomáš Janík, MBA, riaditeľ

bank. spojenie: Štátna pokladnica, Bratislava

IBAN: SK23 8180 0000 0070 0028 0438

(ďalej len „***objednávateľ***“)

**a**

**Poskytovateľ:**

sídlo:

IČO:

DIČ:

IČ DPH:

zápis:

v zastúpení:

bank. spojenie:

IBAN:

(ďalej aj len ako„***poskytovateľ***“)

**Objednávateľ ako verejný obstarávateľ a poskytovateľ ako úspešný uchádzač vo verejnom obstarávaní v postupe zadávania nadlimitnej zákazky v súlade so zákonom č. 343/2015 Z. z. o verejnom obstarávaní a o zmene o doplnení niektorých zákonov (ďalej aj len ako „*zmluvné strany*“) uzatvárajú v súlade s § 269 ods. 2 zákona č. 513/1991 Zb. Obchodného zákonníka v znení neskorších predpisov nasledovnú zmluvu o poskytovaní služieb (ďalej aj len ako „*zmluva*“), ktorej plnenie zo strany objednávateľa bude čiastočne** **realizované zo štrukturálnych fondov Európskej únie v rámci projektu *„Implementácia, vyladenie, testovanie a nasadenie služby LMS, SIEM a SOC vo FN Trenčín“, s kódom výzvy: OPII-2022/7/20-DOP,*“ ktorými je táto zmluva limitovaná.**

**Podkladom na uzavretie zmluvy je ponuka úspešného uchádzača predložená v postupe zadávania nadlimitnej verejnej súťaže na predmet zákazky: „*Poskytovanie služby LMS, SIEM a SOC*“ zadávanej na základe Oznámenia o vyhlásení verejného obstarávania.**

**Čl. I**

**Predmet zmluvy**

* 1. Predmetom tejto zmluvy je záväzok poskytovateľa poskytovať objednávateľovi služby špecifikované v čl. II bode 2.1 tejto zmluvy v dojednanom termíne a za podmienok dohodnutých v tejto zmluve a jej prílohách, a záväzok objednávateľa za poskytnuté služby zaplatiť poskytovateľovi odmenu vo výške dohodnutej podľa čl. II tejto zmluvy.
	2. Služby, ktoré sú predmetom tejto zmluvy, sú špecifikované v čl. II bode 2.1 tejto zmluvy. Podrobná špecifikácia jednotlivých položiek a podmienok ich poskytovania je uvedená v Prílohe č. 1 tejto zmluvy- „*Špecifikácia služieb LMS, SIEM a SOC*“, ktorá tvorí jej neoddeliteľnú súčasť. Poskytovateľ je povinný vypracovať podrobný popis ním navrhovaného riešenia rozdelený na fázy: Analýza a dizajn, Implementácia a testovanie, Nasadenie, Prevádzka, ktorý tvorí Prílohu č. 4 tejto zmluvy ako jej neoddeliteľnú súčasť.
	3. Služby podľa tejto zmluvy budú zo strany poskytovateľa poskytované objednávateľovi s cieľom, aby si objednávateľ zabezpečil plnenie povinnosti objednávateľa podľa zákona č. 69/2018 Z.z. o kybernetickej bezpečnosti, v platnom znení.

**Čl. II**

**Cena a platobné podmienky**

* 1. Zmluvné strany sa dohodli v zmysle zákona č. 18/1996 o cenách v aktuálnom znení na cene - odmene za poskytovanie služieb - jednotlivých činností poskytovaných na základe tejto zmluvy vo výške:

|  |  |
| --- | --- |
| **Položka** | **Cena** |
| 1. Analýza a dizajn | .............. Eur  |
| 2. Implementácia a testovanie | .............. Eur  |
| 3. Nasadenie | .............. Eur  |
| 4. Prevádzka – mesačný paušál za HW infraštruktúru | .............. Eur  |
| 5. Prevádzka – mesačný paušál za licencie | .............. Eur  |
| 6. Prevádzka – mesačný paušál za LMS, SIEM, SOC | .............. Eur |

Cena za služby podľa položiek č. 1 - 3 bude poskytovateľom fakturovaná jednorazovo do 15 dní odo dňa jej poskytnutia poskytovateľom objednávateľovi na základe vzájomne potvrdeného akceptačného protokolu, ktorý musí byť vypracovaný v súlade s Prílohou č. 2 tejto zmluvy - „*Kalkulácia ceny*“ pre príslušnú etapu. Objednávateľ prehlasuje, že cena za služby podľa položiek č. 1 - 3 bude uhradená zo štrukturálnych fondov Európskej únie v rámci projektu „Implementácia, vyladenie, testovanie a nasadenie služby LMS, SIEM a SOC vo FN Trenčín“, s kódom výzvy: OPII-2022/7/20-DOP“.

Cena za služby podľa položiek č. 4 - 6 bude fakturovaná na jednej faktúre mesačne v mesiaci nasledujúcom po mesiaci, v ktorom bude uvedená služba poskytnutá, a to počnúc dňom začatia poskytovania služby podľa týchto položiek v zmysle čl. IV tejto zmluvy, pričom prílohou faktúry musí byť výkaz prác, ktoré boli vykonané a s počtom logovaných zariadení v uplynulom mesiaci. V rámci výkazu prác bude špecifikovaný počet hodín podpory L2, L3 a počet nevyčerpaných hodín tejto podpory za aktuálny rok. Cena za službu podľa položky č. 6 – paušál za LMS, SIEM, SOC, sa bude počítať každý mesiac podľa skutočného počtu logovaných zariadení objednávateľa na základe tabuľky 6 Prílohy č. 2 „Kalkulácia ceny“, pričom štartovací počet zariadení objednávateľa je uvedený v Prílohe č. 3 „Sizing zariadení objednávateľa“. Objednávateľ prehlasuje, že cena za služby podľa položiek č. 4 - 6 bude uhradená z vlastných zdrojov objednávateľa.

Služby uvedené v položkách č. 1 až 6 nebudú vyžadovať vystavenie objednávky, za objednávku sa považuje táto zmluva.

* 1. Predmetom fakturácie môžu byť len skutočne poskytnuté služby v súlade s touto zmluvou.
	2. V cene sú zahrnuté všetky náklady, ktoré poskytovateľovi vzniknú pri poskytnutí služieb podľa tejto zmluvy.
	3. Ceny sú uvedené v EUR bez DPH. K cenám bude pripočítaná DPH podľa platných právnych predpisov.
	4. Splatnosť každej faktúry je 60 dní odo dňa jej doručenia objednávateľovi za predpokladu, že faktúra bude spĺňať všetky náležitosti v zmysle bodu 2.7 tohto článku zmluvy.  Objednávateľ je povinný uhradiť poskytovateľovi fakturovanú sumu prevodom na bankový účet poskytovateľa  uvedený na faktúre, pričom na faktúre musí byť uvedený účet poskytovateľa uvedený v záhlaví tejto zmluvy.  Faktúra sa považuje za uhradenú dňom pripísania fakturovanej sumy na bankový účet poskytovateľa.
	5. V prípade omeškania úhrady faktúry zo strany objednávateľa v lehote splatnosti, je poskytovateľ oprávnený vyúčtovať objednávateľovi úroky z omeškania v zákonom stanovenej výške.
	6. Faktúra – daňový doklad musí obsahovať všetky náležitosti stanovené platnými právnymi predpismi a musí byť k nej priložený objednávateľom potvrdený písomný doklad podľa bodu 2.1 tohto článku zmluvy, v opačnom prípade je objednávateľ oprávnený vrátiť poskytovateľovi faktúru na prepracovanie a nie je v omeškaní s úhradou za poskytnuté služby.
	7. Výdavky na faktúre za služby uvedené v bode 2.1 položky 1-3 musia byť rozdelené podľa sumáru vykonanej práce jednotlivých špecialistov s jednotkovými cenami zaokrúhlenými na dve desatinné miesta s jednoznačnou identifikáciou, ktorej položky rozpočtu /kalkulácie podľa Prílohy č. 2 tejto zmluvy sa predmetná fakturovaná čiastka týka. Ku každej faktúre musí byť priložený originál akceptačného protokolu podpísaného zmluvnými stranami.
	8. V prípade že objednávateľovi nebudú pridelené finančné prostriedky z výzvy "Rozvoj governance a úrovne informačnej a kybernetickej bezpečnosti v zdravotníckych zariadeniach" s kódom : OPII-2022/7/20-DOP na projekt „Implementácia, vyladenie, testovanie a nasadenie služby LMS, SIEM a SOC vo FN Trenčín“, oprávnenou osobou, objednávateľ je oprávnený odstúpiť od zmluvy a zmluvné strany sú povinné si bezodkladne vrátiť dovtedy poskytnuté vzájomné plnenie. Takéto odstúpenie nebude mať za následok žiadne sankcie voči objednávateľovi.

**Čl. III**

**Práva a povinnosti zmluvných strán**

* 1. Poskytovateľ je povinný pri poskytovaní služieb podľa tejto zmluvy postupovať s odbornou starostlivosťou a konať pri plnení tejto zmluvy podľa svojich schopností a znalostí a dodržiavať platné všeobecne záväzné právne predpisy.
	2. Poskytovateľ je povinný chrániť práva a oprávnené záujmy objednávateľa, konať čestne a svedomito a pri poskytovaní služby postupovať podľa oprávnených požiadaviek objednávateľa.
	3. Objednávateľ je povinný poskytovať poskytovateľovi súčinnosť potrebnú pre riadne a včasné poskytnutie služieb. Potrebnou súčinnosťou sa rozumie predovšetkým včasné dodanie potrebných podkladov, informácií, listín, vysvetlení a pod., ktoré si poskytovateľ vyžiadal, alebo ktoré môžu podľa názoru objednávateľa slúžiť ako zmysluplný podkladový materiál pre poskytovanie služieb podľa tejto zmluvy.
	4. V prípade, že by niektoré informácie, údaje, alebo podklady poskytnuté objednávateľom, neboli dostatočné, alebo kompletné, poskytovateľ bez zbytočného odkladu požiada objednávateľa o ich spresnenie a/alebo zabezpečenie.
	5. Na poskytovanie plnení podľa tejto Zmluvy má Poskytovateľ za podmienok dohodnutých v tejto Zmluve, právo uzatvárať subdodávateľské zmluvy a zabezpečiť plnenie tejto Zmluvy alebo jeho častí prostredníctvom subdodávateľov v súlade s podmienkami Verejného obstarávania a tejto Zmluvy. Poskytovateľ zodpovedá za každé plnenie poskytnuté na základe tejto Zmluvy subdodávateľom, ako keby toto plnenie poskytoval sám. Zodpovednosť Poskytovateľa za plnenie Zmluvy v súlade s § 41 ods. 8 ZVO nie je dotknutá a Poskytovateľ je povinný sám odovzdávať Objednávateľovi plnenia poskytnuté subdodávateľom podľa tejto Zmluvy, na svoju zodpovednosť, v dohodnutom čase a v dohodnutej kvalite.
	6. Zoznam subdodávateľov s ich identifikačnými údajmi v rozsahu: (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia Zmluvy v percentuálnom vyjadrení, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí neoddeliteľnú súčasť tejto Zmluvy ako Príloha č. 6 tejto Zmluvy.
	7. Poskytovateľ je povinný písomne oznámiť Objednávateľovi akúkoľvek zmenu údajov o subdodávateľovi bezodkladne po tom, ako sa o takej zmene dozvedel.
	8. Poskytovateľ je oprávnený zmeniť alebo doplniť subdodávateľa počas trvania Zmluvy len po predchádzajúcom písomnom súhlase Objednávateľa. Poskytovateľ je povinný písomne požiadať Objednávateľa o súhlas so zmenou alebo doplnením subdodávateľa najneskôr 10 pracovných dní pred dňom, v ktorom Poskytovateľ plánuje aby sa zmenený alebo doplnený subdodávateľ začal podieľať na poskytovaní Služieb podľa tejto Zmluvy. Poskytovateľ doručí písomnú žiadosť o súhlas so zmenou alebo doplnením subdodávateľa, ktorá bude obsahovať údaje o navrhovanom subdodávateľovi v rozsahu podľa bodu 3.6 tohto článku Zmluvy. Objednávateľ sa zaväzuje vyjadriť sa písomne k doručenej žiadosti Poskytovateľa v lehote do 7 pracovných dní od doručenia žiadosti. Zmenu subdodávateľa sú Zmluvné strany povinné zaznamenať v dodatku uzatvorenom k tejto Zmluve.
	9. Porušenie ktorejkoľvek povinnosti vyplývajúcej z bodov 3.7 a 3.8 tohto článku Zmluvy sa považuje za podstatné porušenie Zmluvy Poskytovateľom a je dôvodom, ktorý oprávňuje Objednávateľa na odstúpenie od Zmluvy.
	10. Poskytovateľ je povinný zabezpečiť, aby subdodávatelia, ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle Zákona o registri partnerov verejného sektora.
	11. Objednávateľ má právo odstúpiť od Zmluvy z dôvodov uvedených v § 15 ods. 1 Zákona o registri partnerov verejného sektora, ako aj z dôvodu výmazu subdodávateľa v prípade, ak trvá jeho povinnosť zápisu v registri partnerov verejného sektora. Objednávateľ nie je v omeškaní a nie je povinný plniť, čo mu ukladá táto Zmluva, ak nastanú dôvody podľa § 15 ods. 2 Zákona o registri partnerov verejného sektora. Zmluva v takom prípade zaniká doručením oznámenia o odstúpení od Zmluvy. Riadne poskytnuté plnenia, vzájomne poskytnuté do dňa odstúpenia od Zmluvy, si Zmluvné strany ponechajú; tým nie je dotknutý nárok Poskytovateľa na odplatu za riadne dodané plnenie podľa tejto Zmluvy do dňa odstúpenia od Zmluvy.
	12. Poskytovateľ je povinný bez zbytočného odkladu písomne upozorniť objednávateľa na zjavnú nesprávnosť pokynov poskytnutých objednávateľom alebo treťou osobou.
	13. Za vecný a právny obsah poskytovateľovi dodaných materiálov, podkladov, pokynov a informácií zodpovedá výlučne v plnom rozsahu objednávateľ.
	14. Poskytovateľ sa zaväzuje pri poskytovaní služieb dodržiavať všeobecne záväzné predpisy BOZP a PO. V prípade, že si plnenie služby vyžiada prítomnosť poskytovateľa v priestoroch objednávateľa, zaväzuje sa poskytovateľ dodržiavať miestne podmienky pre výkon služieb, s ktorými bude preukázateľne oboznámený.
	15. Zmluvné strany sa zaväzujú oznámiť si navzájom akékoľvek zmeny údajov dôležitých pre bezproblémové plnenie zmluvy, a to najmä údajov uvedených v záhlaví tejto zmluvy, príp. iných kontaktných údajov vymedzených v tejto zmluve.
	16. Poskytovateľ sa zaväzuje umožniť výkon kontroly súvisiaci s predmetom plnenia tejto zmluvy, ako aj s ostatnými ustanoveniami tejto zmluvy zo strany osôb oprávnených na výkon kontroly,  kedykoľvek po uzavretí tejto zmluvy a počas platnosti a účinnosti Zmluvy o nenávratnom finančnom príspevku č. ............................. uzavretej medzi poskytovateľom nenávratného finančného príspevku a objednávateľom dňa ............... ; oprávnenými osobami sú najmä:
	+ Riadiaci orgán (poskytovateľ) a ním poverené osoby;
	+ Najvyšší kontrolný úrad SR;
	+ príslušná správa finančnej kontroly;
	+ certifikačný orgán a nimi poverené osoby;
	+ orgán auditu, jeho spolupracujúce orgány a nimi poverené osoby;
	+ splnomocnení zástupcovia Európskej Komisie a Európskeho dvora audítorov, osoby prizvané orgánmi, ktoré sú uvedené ako oprávnené osoby v súlade s príslušnými právnymi predpismi SR a EÚ.

Táto povinnosť sa vzťahuje aj na subdodávateľov Poskytovateľa.

* 1. Poskytovateľ sa zaväzuje poskytnúť osobám oprávneným na výkon kontroly špecifikovaným v bode 3.9 tohto článku, všetku potrebnú súčinnosť. V prípade, že v dôsledku kontroly vykonanej oprávneným orgánom, dôjde zavinením poskytovateľa k uznaniu plnenia predmetu tejto zmluvy ako neoprávneného výdavku, t. j. výdavku, ktorý nezodpovedá cenám bežným na trhu v čase ich vzniku a v mieste ich vzniku, a ktorý preto nebude objednávateľovi uznaný ako oprávnený, je poskytovateľ povinný nahradiť objednávateľovi v plnom rozsahu škodu, ktorá mu v dôsledku tejto skutočnosti vznikne.
	2. Poskytovateľ bude rešpektovať právo osôb oprávnených na výkon kontroly podľa bodu 3.9 tohto článku vstupovať do objektov, ak to súvisí s predmetom tejto zmluvy a požadovať od poskytovateľa predloženie originálnych dokladov a inú potrebnú dokumentáciu, alebo iné ďalšie doklady súvisiace s touto zmluvou.
	3. Poskytovateľ za zaväzuje prijať opatrenia na nápravu nedostatkov zistených kontrolou, overovaním na mieste v zmysle Správy z kontroly, v lehote stanovenej osobami oprávnenými na výkon kontroly podľa bodu 3.9 tohto článku, a zároveň zaslať objednávateľovi informáciu o splnení opatrení prijatých na nápravu zistených nedostatkov bezodkladne po ich splnení.
	4. Zmluvné strany sa dohodli, že poskytovateľ v postavení veriteľa nepostúpi akúkoľvek svoju pohľadávku z tejto zmluvy tretej osobe bez predchádzajúceho písomného súhlasu dlžníka - objednávateľa. Rovnakým spôsobom poskytovateľ pohľadávku voči objednávateľovi nezabezpečí ručením treťou osobou alebo žiadnym iným právne prípustným spôsobom poskytovateľ neposkytne práva k takejto pohľadávke tretej osobe. Písomný súhlas objednávateľa s takýmito úkonmi je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva SR. V prípade, že dôjde zo strany poskytovateľa k porušeniu tejto povinnosti a svoje práva a povinnosti z tejto zmluvy postúpi, resp. prijme ručenie tretej osobe bez súhlasu protistrany, bude sa takýto úkon považovať za neplatný a neúčinný voči objednávateľovi.
	5. Odklad účinnosti: „Odkladacia podmienka nadobudnutia účinnosti zmluvy: Zmluva nadobudne účinnosť až po schválení procesu verejného obstarávania poskytovateľom nenávratného finančného príspevku – dňom vydania správy z administratívnej kontroly procesu VO. Ak výsledok predmetnej kontroly verejného obstarávania nebude kladný, nie je splnená podmienka k nadobudnutiu účinnosti zmluvy. Z uvedeného dôvodu k plneniu zmluvy nemôže dôjsť skôr, ako sa zmluva s úspešným uchádzačom stane účinnou. Po doručení správy z kontroly verejného obstarávania prijímateľ (Objednávateľ) bezodkladne upozorní na túto skutočnosť Poskytovateľa.“

**Čl. IV**

**Trvanie zmluvy**

* 1. Táto zmluva sa uzatvára na dobu určitú, na 69 mesiacov odo dňa nadobudnutia jej účinnosti.
	2. Zmluvné strany sa dohodli, že pred uplynutím dojednanej doby platnosti, táto zmluva zaniká:
		1. písomnou dohodou zmluvných strán,
		2. výpoveďou ktorejkoľvek zmluvnej strany aj bez udania dôvodu s trojmesačnou výpovednou lehotou, ktorá začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane, alebo
		3. odstúpením od zmluvy v prípadoch upravených touto zmluvou.
	3. Objednávateľ má právo odstúpiť od zmluvy, ak poskytovateľ opakovane neposkytne služby v súlade s touto zmluvou. V takom prípade sa rušia tie služby, u ktorých ešte nedošlo k ich prevzatiu zo strany objednávateľa v súlade s touto zmluvou a poskytovateľ nemá nárok na úhradu žiadnych nákladov, ktoré mu v súvislosti s danými službami vznikli. Právo objednávateľa na náhradu škody tým nie je dotknuté.

**Čl. V**

**Kontaktné osoby**

* 1. Osobami oprávnenými konať za zmluvné strany pri plnení predmetu tejto zmluvy sú:
* za objednávateľa (ktorákoľvek z nasledovných osôb) – preberanie plnení a súvisiace úkony v mene objednávateľa: meno:.......... funkcia: .........., tel. ........., email: .......,
* za poskytovateľa (ktorákoľvek z nasledovných osôb) – odovzdávanie plnení a súvisiace úkony v mene poskytovateľa: meno:.......... funkcia: .........., tel. ........., email: .......,
	1. Každá zmluvná strana je oprávnená zmeniť svojich zástupcov uvedených v bode 5.1 tohto článku zmluvy písomným oznámením doručeným druhej zmluvnej strane.

**Čl. VI**

**Záväzok mlčanlivosti**

* 1. Zmluvné strany týmto berú na vedomie, že informácie nadobudnuté v rámci plnenia zmluvy budú považované za informácie dôverné a za súčasť obchodného tajomstva druhej zmluvnej strany.
	2. Zmluvné strany sa zaväzujú zachovávať mlčanlivosť o dôverných informáciách. Zmluvné strany sa zaväzujú, že dôverné informácie bez predchádzajúceho písomného súhlasu druhej zmluvnej strany neposkytnú tretím osobám a ani neumožnia prístup tretích osôb k dôverným informáciám.
	3. Za dôverné informácie sa považujú všetky a akékoľvek údaje, dáta, podklady, poznatky, dokumenty alebo akékoľvek iné informácie, bez ohľadu na formu ich zachytenia:
	4. ktoré sa týkajú tejto zmluvy a jej plnenia (najmä zmluva, informácie o právach a povinnostiach zmluvných strán ako i informácie o cene);
	5. ktoré sa týkajú zmluvnej strany (najmä informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o zmluvnej strane;
	6. ktoré sa týkajú obchodných partnerov zmluvných strán;
	7. pre ktoré je stanovený všeobecne záväznými právnymi predpismi Slovenskej republiky osobitný režim nakladania (najmä obchodné tajomstvo, bankové tajomstvo, daňové tajomstvo, telekomunikačné tajomstvo, osobné údaje, utajované skutočnosti);
	8. ktoré boli poskytnuté zmluvnej strane/získané zmluvnou stranou pred nadobudnutím platnosti a účinnosti zmluvy, pokiaľ sa týkajú jej predmetu a/alebo obsahu (najmä žiadosť o cenovú ponuku, cenová ponuka);
	9. ktoré sú výslovne zmluvnou stranou označené ako „dôverné“, „confidential“, „proprietary“ alebo iným obdobným označením.
	10. Dôverné informácie poskytnuté, odovzdané, oznámené, sprístupnené a/alebo akýmkoľvek iným spôsobom získané jednou zmluvnou stranou od druhej zmluvnej strany na základe a/alebo v akejkoľvek súvislosti so zmluvou môžu byť použité výhradne na účely plnenia predmetu zmluvy a v súlade s predpismi, ktoré upravujú nakladanie s takýmito údajmi. Zmluvné strany sa zaväzujú dôverné informácie ako aj všetky informácie poskytnuté, odovzdané, oznámené, sprístupnené a/alebo akýmkoľvek iným spôsobom získané zmluvnými stranami na základe zmluvy a/alebo v akejkoľvek súvislosti so zmluvou udržiavať v prísnej tajnosti, zachovávať o nich mlčanlivosť a chrániť ich pred zneužitím, poškodením, zničením, znehodnotením, stratou a odcudzením, a to i po ukončení platnosti a účinnosti zmluvy. Zmluvná strana nie je oprávnená bez predchádzajúceho písomného súhlasu druhej zmluvnej strany dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely plnenia predmetu zmluvy, a to ani po ukončení platnosti a účinnosti zmluvy, s výnimkou prípadu ich poskytnutia /odovzdania /oznámenia/ sprístupnenia:
1. (i) ovládanej osobe zmluvnej strany; (ii) ovládajúcej osobe zmluvnej strany; (iii) osobe, vo vzťahu ku ktorej má ovládajúca osoba zmluvnej strany postavenie ovládanej osoby alebo podobné postavenie; a (iv) osobe, v ktorej má ovládajúca osoba zmluvnej strany postavenie ovládajúcej osoby alebo podobné postavenie, pričom uvedené osoby budú mať vo vzťahu k ochrane dôverných informácií rovnaké povinnosti ako zmluvné strany;
	1. Povinnosť zmluvných strán zachovávať mlčanlivosť o dôverných informáciách sa nevzťahuje na informácie, ktoré:
2. boli zverejnené už pred podpisom zmluvy, čo musí byť preukázateľné na základe poskytnutých podkladov, ktoré túto skutočnosť dokazujú;
3. sa stanú všeobecne a verejne dostupné po podpise zmluvy z iného dôvodu ako z dôvodu porušenia povinností podľa zmluvy, čo musí byť preukázateľné na základe poskytnutých podkladov, ktoré túto skutočnosť dokazujú;
4. majú byť sprístupnené na základe povinnosti stanovenej zákonom, rozhodnutím súdu, prokuratúry alebo iného oprávneného orgánu verejnej moci, pričom v tomto prípade zmluvná strana, ktorá je povinná informácie sprístupniť, bezodkladne doručí druhej zmluvnej strane písomné oznámenie o tejto skutočnosti ešte pred sprístupnením týchto informácií;
5. boli získané zmluvnou stranou od tretej strany, ktorá ich legitímne získala alebo vyvinula a ktorá nemá žiadnu povinnosť, ktorá by obmedzovala ich zverejňovanie;
6. na prípady, ak zmluvná strana zverejnila dôverné informácie s predchádzajúcim písomným súhlasom druhej zmluvnej strany.
	1. V prípade, že zmluvná strana zistí, že došlo, alebo môže dôjsť k prezradeniu, resp. získaniu dôverných informácií neoprávnenou osobou, zaväzuje sa bezodkladne informovať o tejto skutočnosti druhú zmluvnú stranu a podniknúť všetky kroky potrebné k zabráneniu vzniku škody alebo k jej maximálnemu obmedzeniu, pokiaľ sa zmluvné strany nedohodnú inak.
	2. V prípade, že v rámci plnenia tejto zmluvy budú za účelom riadnej realizácie predmetu plnenia poskytovateľovi poskytnuté osobné údaje, tieto sa taktiež považujú za dôverné informácie. V takom prípade je poskytovateľ povinný plniť všetky príslušné povinnosti podľa aktuálnej právnej úpravy týkajúcej sa ochrany osobných údajov. V prípadoch, ak by si realizácia spolupráce medzi poskytovateľom a objednávateľom podľa tejto zmluvy vyžadovala akékoľvek spracúvanie osobných údajov fyzických osôb, sú zmluvné strany povinné dodržiavať ustanovenia Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov a tiež zákona č. 18/2018 Z.z. o ochrane osobných údajov a o zmene a doplnení niektorých zákonov a vstúpiť do potrebných zmluvných vzťahov regulujúcich podmienky ich spracúvania.
	3. Ak jedna zo zmluvných strán poruší podmienky uvedené v tomto článku tejto zmluvy, uhradí druhej zmluvnej strane preukázateľnú škodu.
	4. Zánikom tejto zmluvy nie sú dotknuté prípadné povinnosti zmluvných strán, týkajúce sa dôverných informácií, vyplývajúce zo všeobecne záväzných právnych predpisov.

**Čl. VII**

**Zodpovednosť za škodu**

* 1. Zmluvné strany sa dohodli, že poskytovateľ zodpovedá objednávateľovi iba za škodu, ktorú mu spôsobí zavineným porušením svojich povinností a omisívnym konaním pri poskytovaní služieb podľa tejto zmluvy.
	2. Zmluvné strany sa dohodli, že v prípade porušenia povinností poskytovateľa má objednávateľ nárok uplatniť si skutočnú škodu, ktorá mu bola spôsobená a ušlý zisk a nemá právo uplatniť si škodu spôsobenú pre nemožnosť plnenia, spôsobenú inou okolnosťou ako okolnosťou vylučujúcou zodpovednosť v zmysle § 353 Obchodného zákonníka alebo vyššou mocou.
	3. Poskytovateľ je povinný pri uzatvorení tejto zmluvy preukázať písomné uzatvorenie poistnej zmluvy, z ktorej plnenie bude poisťovňou poukázané v prípade spôsobenia škody priamo na účet objednávateľa.

**Čl. VIII**

**Práva duševného vlastníctva**

* 1. Za predpokladu, že v rámci plnenia svojich záväzkov z tejto zmluvy  poskytovateľ poskytne také plnenie, ktoré by požívalo autorskoprávnu ochranu v zmysle zákona č. 185/2015 Z. z. Autorský zákon v znení neskorších predpisov, udeľuje touto zmluvou objednávateľovi licenciu na užívanie daného plnenia, pričom v takom prípade je odplata za licenciu zahrnutá v cene za poskytovanie služby.
	2. V prípade ak súčasťou predmetu plnenia sú aj licencie v zmysle bodu 8.1 tohto článku zmluvy, poskytovateľ v zmysle zákona č. 185/2015 Z. z. Autorský zákon v znení neskorších predpisov, týmto prevádza na objednávateľa licenciu na dielo vytvorené na základe tejto zmluvy podľa § 65 a nasl. autorského zákona nasledovne:
	3. licencia je výhradná,
	4. licencia je v neobmedzenom rozsahu,
	5. licencia sa udeľuje na dobu neurčitú,
	6. bez práva objednávateľa udeľovať sublicencie,
	7. spôsob použitia diela: bežné používanie a zabezpečenie funkcionalít predmetu plnenia, spracovanie, právo začleniť dielo do súborného diela, právo dielo meniť.

**Čl. IX**

**Záverečné ustanovenia**

* 1. Táto zmluva je vyhotovená v šiestich vyhotoveniach, pričom každý má povahu originálu. Objednávateľ obdrží päť vyhotovení zmluvy a poskytovateľ obdrží jedno vyhotovenie zmluvy.
	2. Zmluvné strany sa dohodli, že meniť alebo dopĺňať túto zmluvu je možné len formou obojstranne potvrdených písomných dodatkov k tejto zmluve pri dodržaní podmienok podľa § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, na ktorých platnosť sa vyžaduje, aby boli riadne potvrdené a podpísané oprávnenými zástupcami zmluvných strán. K návrhom dodatkov k tejto zmluve sa zmluvné strany zaväzujú vyjadriť písomne, v lehote 14 dní od doručenia návrhu dodatku. Po tú istú dobu je týmto návrhom viazaná zmluvná strana, ktorá ho podala.
	3. Právne vzťahy neupravené touto zmluvou sa riadia najmä príslušnými ustanoveniami Obchodného zákonníka, v znení neskorších predpisov a súvisiacimi platnými právnymi predpismi Slovenskej republiky.
	4. Zmluvné strany sa dohodli, že všetky rozpory vyplývajúce z plnenia zmluvy, budú riešiť predovšetkým dohodou a vzájomným rokovaním. Až v prípade, ak nedôjde k dohode, uplatní ktorákoľvek zo zmluvných strán svoje práva zo zmluvy na príslušnom súde Slovenskej republiky.
	5. Každé ustanovenie tejto zmluvy sa, pokiaľ je to možné, interpretuje tak, že je účinné a platné podľa platných právnych predpisov. Pokiaľ by však niektoré ustanovenie tejto zmluvy bolo podľa platných právnych predpisov nevymožiteľné alebo neplatné, bude neúčinné iba v rozsahu tejto nevymožiteľnosti alebo neplatnosti a ostatné ustanovenia tejto zmluvy budú i naďalej záväzné a v plnom rozsahu platné a účinné. V prípade takejto nevymožiteľnosti alebo neplatnosti budú zmluvné strany v dobrej viere rokovať, aby sa dohodli na zmenách alebo doplnkoch tejto zmluvy, ktoré sú potrebné na realizáciu zámerov tejto zmluvy z hľadiska tejto nevymožiteľnosti alebo neplatnosti.
	6. Zmluvné strany sa dohodli, ak nie je v tejto zmluve pri jednotlivých úkonoch ustanovené inak, že akékoľvek oznámenia, správy a pod. (ďalej aj len ako „***oznámenia***“) týkajúce sa tejto zmluvy, si zmluvné strany budú doručovať niektorým z nasledovných spôsobov: osobne, doporučeným listom s doručenkou, kuriérom, faxom alebo emailom na adresy zmluvných strán a kontaktné údaje uvedené v záhlaví a texte tejto zmluvy. V prípade, ak zmluvná strana doručuje formou doporučeného listu s doručenkou a zmluvná strana, ktorej je oznámenie adresované, jeho prijatie odmietne alebo iným spôsobom jeho prijatiu zabráni (neoznámením zmeny jej adresy alebo iných kontaktných údajov), považuje sa na účely tejto zmluvy za preukázané doručenie vrátenie nedoručenej zásielky odosielateľovi podľa poslednej známej adresy takejto zmluvnej strany. To platí aj vtedy, ak je v tejto zmluve začiatok dohodnutej lehoty viazaný na okamih doručenia písomnosti. V takomto prípade sa za okamih doručenia považuje okamih vrátenia nedoručenej zásielky odosielateľovi. Za poslednú známu adresu zmluvnej strany sa považuje adresa pozostávajúca z označenia obce, názvu ulice alebo verejného priestranstva (ak je obec členená na ulice a inak označované verejné priestranstvá), súpisného, popr. i orientačného čísla a poštového smerovacieho čísla a v prípade, ak ide o adresu mimo Slovenskej republiky i označenie štátu, oznámená písomne inej zmluvnej strane, inak adresa, ktorá je uvedená pri každej zo zmluvných strán v záhlaví tejto zmluvy. Ak niektorá zo zmluvných strán v súlade a za podmienok uvedených v tejto zmluve oznámi inej zmluvnej strane zmenu adresy, považuje sa za poslednú známu adresu táto oznámená adresa, a to vždy tá, ktorá bola oznámená najneskôr. Pre účely tejto zmluvy budú oznámenia považované za doručené dňom:
* potvrdenia doručenia adresátom, alebo dňom odmietnutia prevzatia zásielky adresátom, ak sa doručuje osobne, alebo
* potvrdenia doručenia adresátom alebo dňom odmietnutia prevzatia zásielky adresátom, ak sa doručuje kuriérom, alebo
* potvrdenia doručenia adresátom alebo dňom odmietnutia prevzatia zásielky adresátom, ak sa doručuje doporučenou poštovou zásielkou s doručenkou alebo
* potvrdenia prenosu faxovej správy, ak sa doručuje faxom, alebo
* potvrdenia doručenia emailu adresátom, a v prípade, ak k potvrdeniu doručenia emailu nedôjde ani nasledujúci deň po jeho odoslaní, dňom otvorenia emailovej zásielky druhou stranou.
	1. Zmluvné strany sa zaväzujú, že sa budú počas realizácie tejto zmluvy oboznamovať o všetkých skutočnostiach spôsobilých mať vplyv na realizáciu práv a povinností vyplývajúcich z právnych vzťahov založených touto zmluvou. Zmluvné strany sa tiež zaväzujú, že bez zbytočného odkladu, najneskôr však v lehote 30 dní, sa budú vzájomne oboznamovať o všetkých skutočnostiach spôsobilých mať vplyv na práva a právom chránené záujmy inej zmluvnej strany.
	2. Ak niektoré ustanovenia tejto zmluvy neskôr stratia účinnosť, nie je tým dotknutá platnosť ostatných ustanovení. Namiesto neúčinných ustanovení a na vyplnenie medzier sa použije úprava, ktorá, pokiaľ je to právne možné, sa čo najviac približuje zmyslu a účelu tejto zmluvy.
	3. Zmluvné strany vyhlasujú, že ich zmluvná voľnosť nie je obmedzená, ich zmluvné prejavy sú určité a zrozumiteľné. Zmluva je uzavretá za vzájomne dohodnutých podmienok, nie v tiesni, omyle alebo za nápadne nevýhodných podmienok.
	4. Zmluva je platná dňom jej podpisu zmluvnými stranami a účinná podľa bodu 3.15 tejto Zmluvy.
	5. Neoddeliteľnou súčasťou tejto zmluvy sú nasledovné prílohy:
* Príloha č. 1: Špecifikácia služieb LMS, SIEM a SOC
* Príloha č. 2: Kalkulácia ceny
* Príloha č. 3: Sizing zariadení objednávateľa
* Príloha č. 4: Popis navrhovaného riešenia
* Príloha č. 5: Poistná zmluva poskytovateľa
* Príloha č. 6: Zoznam subdodávateľov

V Trenčíne, dňa ............... V ......................, dňa ................

**Za objednávateľa: Za poskytovateľa:**

...................................... ..............................................

Ing. Tomáš Janík, MBA

riaditeľ

Fakultná nemocnica Trenčín